Mig-400 400mg, 10 comprimate, Berlin Chemie
MIG-400 este un medicament antiinflamator şi analgezic (antiinflamator nesteroidian, AINS) care scade febra (antipiretic). MIG-400 se utilizează în tratamentul simptomatic al: - durerii uşoare până la moderat severe - febra Contraindicatii: Nu luaţi MIG-400 dacă sunteţi alergic la ibuprofen sau la oricare dintre celelalte componentele acestui medicament. Precautii: Înainte să utilizaţi MIG-400, adresaţi-vă medicului dumneavoastră sau farmacistului. Sarcina, alăptarea și fertilitatea: Sarcina: Dacă apare o sarcină în timpul tratamentului cu MIG-400 trebuie să anunţaţi medicul. Puteţi utiliza ibuprofen numai în primele 6 luni de sarcină, după ce aţi discutat cu medicul dumneavoastră. Din cauza unui risc crescut de complicaţii pentru mamă şi copil, MIG-400 nu trebuie utilizat în ultimele 3 luni de sarcină. Fertilitatea: MIG-400 aparţine unui grup de medicamente (medicamente antiinflamatoare nesteroidiene) care pot afecta fertilitatea la femei. Acest efect este reversibil la întreruperea tratamentului. Alăptarea: Substanţa activă, ibuprofen, şi produşii de metabolizare ai acesteia trec în laptele matern în cantităţi mici. Deoarece până în prezent nu au fost observate efecte negative asupra copilului, nu este necesară întreruperea obligatorie a alăptării în cazul tratamentului de scurtă durată. Totuşi, dacă vi s-a recomandat un tratament mai îndelungat sau cu doze mai mari, trebuie să aveţi în vedere întreruperea din timp a alăptării. Adresaţi-vă medicului dumneavoastră sau farmacistului pentru recomandări înainte de a lua orice medicament. Conducerea vehiculelor şi folosirea utilajelor: Deoarece în cazul utilizării MIG-400 în doze mari pot apărea reacţii adverse la nivelul sistemului nervos central, cum sunt oboseala şi ameţelile, în unele cazuri pot fi modificate reflexele precum şi capacitatea de a conduce vehicule sau de a folosi utilaje. Acest fapt are loc mai ales în cazul utilizării în asociere cu alcool. În acest caz nu mai sunteţi capabil să reacţionaţi rapid şi prompt la evenimente neaşteptate şi bruşte. Nu conduceţi maşini sau alte vehicule în acest caz! Nu folosiţi unelte sau utilaje! Nu lucraţi fără un sprijin sigur pentru picioare! Mod de administrare: Utilizați întotdeauna acest medicament exact așa cum v-a spus medicul dumneavoastră sau farmacistul. Discutați cu medicul dumneavoastră sau cu farmacistul dacă nu sunteți sigur. Doza recomandată este de: Greutatea corporală (Vârsta) Doza unică Doza maximă zilnică (24 ore) 20 kg-29 kg 6 şi 9 ani 1/2 comprimat filmat (echivalentul a 200 mg ibuprofen) 1½ comprimate filmate (echivalentul a 600 mg ibuprofen) 30 kg-39 kg 10 şi 12 ani 1/2 comprimat filmat (echivalentul a 200 mg ibuprofen) 2 comprimate filmate (echivalentul a 800 mg ibuprofen) ≥40 kg (adolescenţi cu vârsta peste 12 ani şi adulţi) 1/2 -1 comprimat filmat (echivalentul a 200–400 mg ibuprofen) 3 comprimate filmate (echivalentul a 1200 mg ibuprofen) Dacă aţi luat doza unică maximă, aşteptaţi cel puţin 6 ore până la următoarea doză. Dacă aveţi orice întrebări suplimentare cu privire la acest medicament, adresaţi-vă medicului dumneavoastră sau farmacistului. Compozitie: Substanţa activă este ibuprofen. Fiecare comprimat filmat conţine ibuprofen 400 mg. Prezentare: 10 comprimate filmate Atentionare: Citiţi cu atenţie şi în întregime prospectul înainte de a începe să utilizaţi acest medicament deoarece conţine informaţii importante pentru dumneavoastră. Prospect: www.anm.ro/_/_PRO/pro_2125_03.11.09.pdf